Asafa Powell

Asafa Powell (Spanish Town (Jamaika), 1982ko azaroaren 23a - ) jamaikar atleta da, 1,90 m-ko altuerakoa eta 88 kg pisatzen dituena; abiadura frogetan espezializatua dago eta marka edo errekor mundiala lortu zuen 100 metroko lasterketan Rieti hirian, Italian, 9,74 s-tako markarekin, aurreko errekorra 3 segundo-ehunenengatik gainditu zuelarik.

 Biografia 
Asafa Powell Spanish Townen jaio zen, Jamaikan, 1982ko azaroaren 23an. Gurasoak artzain protestanteak ziren eta sei senideen arteko gazteena izan zen. Tiroketa batean galdu zuen anaia bat eta gaixotasunaren ondorioz beste bathttp://protestantedigital.com/magacin/8288/El_testimonio_personal_de_Asafa_Powell.

Ewarton Primary School eta Charlemont High Schoolen ikasi zuen eta mekaniko izateko ideian izan zen. Powell futbolean zebilen eta Orange Field County Clubeko aurrelaria zen. Kingstonen, futbola, musika (gitarra eta perkusioa) eta erlijioa ziren bere denborapasak. Astean behin baino gehiagotan, Elizako bandarekin jo ohi zuen, han egiten ziren zeremonietan.

Anaia zaharrena, Donovan, finalista izan zen 60 m-tan 1999ko Atletismoko Munduko Txapelketan eta familia osoak egin zituen marka onak. Hasieratik izan zen ezberdin, bere herrian geratu baitzen, Jamaikan, AEBtako unibertsitate batera joan ordez. 2001az geroztik, Stephen Francis izan zen bere entrenadorehttps://www.ecured.cu/Asafa_Powell.

Medikuntza ikasi zuen eta Kingstongo Teknologia Unibertsitatean entrenatu zuen.

 Ibilbidea eta lorpenak 
2004ko Udako Olinpiar Jokoetan, Atenasen, 100 metroko lasterketako finalaren irabazle gogokoenetarikoa izan zen hasiera batean, baina bosgarren postua besterik ez zuen lortu, dominetatik at geratu zelarik.

2005eko ekainaren 14an mundu marka hautsi zuen 100 metroko lasterketan, Tim Montgomeryren denbora zentesima batean jaitsi eta 9,77 segundoetan utziz. Haizea 1,6 m/s-ko abiaduran alde zuela korrika eginda, marka onartu zioten. 2006ko ekainaren 11an eta 2006ko abuztuaren 18an, Powellek berriz ere denbora berean (9,77 segundotan) korritu zuen.

2006an, Urteko atleta izendatu zuen IAAF elkarteak (Atletismoko Nazioarteko Federazio Elkartea).

2007ko irailaren 9an, berriz ere hautsi zuen 100 metroko lasterketaren munduko errekorra, denbora 9,74 s-tara jaitsizhttp://www.diariovasco.com/20070909/deportes/asafa-powell-bate-record-200709091759.html. Hau Rieti hirian (Italian) ospaturiko atletismoko semifinaletan zehar gertatu zen eta, urte hartan bertan, brontzezko domina ere lortu zuen Osakako Mundialean. 2008ko maiatzaren 31n, ordea, errekorra galdu zuen, beste jamaikar baten esku utzi, Usain Boltek 9,72 s-ko denbora lortu baitzuen 100 metroko frogan.

Beste brontze bat lortu zuen 2009ko Berlingo Mundialeko 100 metroko lasterketan, 9,84 segundotan.

2013ko uztailean, lasterketa baten ondoren, oxilofrina estimulanteak positibo eman zion eta, doping egin zuela-eta, salatu zuten Powellhttps://web.archive.org/web/20170202043437/http://www.diariovasco.com/agencias/201701/26/seis-ocho-atletas-rapidos-875339.html; 18 hilabetez geldi egon behar izan zuen, 2014ko abendura arte, baina Kirol Arbitrajearen Auzitegira apelazioa aurkeztu ondoren, zigorra 6 hilabetera murriztu zioten.

Gerora, 2016ko Portlandgo Atletismoko Pista Estaliko Munduko Lehiaketan, zilarrezko domina lortu zuen 60 metroko frogan.

 Emaitzak 
 100 m 
 Urtea  Denbora  Haizea  Hiria  Data 2001  10,12  +1,4  Rovereto 2002ko abuztuaren 26a 2002  10,02  +0,8  Bruselas 2003ko irailaren 5a  2004  9,87  +0,2  Bruselas 2004ko irailaren 3a 2005  9,77  +1,6  Atenas 2005eko ekainaren 14a 2006  9,77  +1,5  Gateshead 2006ko ekainaren 11 2006  9,77  +1,0  Zürich 2006ko abuztuaren 18a 2007  9,78  -0,0  Rieti 2007ko irailaren 9a 2007  9,74  +1,7  Rieti 2007 irailaren 9a 2008  9,72 +0,2  Lausana 2008 irailaren 2a 2009  9,82 +1,4  Szczecin 2009 irailaren 15a 2010  9,82 +0,6  Erroma 2010 ekainaren 10a 2011  9,78 +1,0  Lausana 2011 ekainaren 30a 2012  9,85 +0,6  Oslo 2012 ekainaren 7a 2013  10,02 +1,0  Kingston 2013 ekainaren 20a 2014  9,87 +1,6  Austin 2014 abuztuaren 23a 2015  9,81 +1,3  Paris 2015 uztailaren 4a

 200 m 
 2002  20,48  +0,4  Rieti 2002ko irailaren 9a 2004  20,06  +0,7  Monako 2004ko irailaren 19a 2006  19,90  +1,4  Kingston 2006ko ekainaren 25a 2007  20,00  -0,3  Shanghai 2007ko irailaren 28a 2010  19,97  0,0  Kingston 2010eko ekainaren 27a 2011  20,55  +0,5  Kingston 2011ko apirilaren 16a

 Erreferentziak 

Kategoria:Lasterkariak
Kategoria:Jamaikako atletak
Kategoria:2012ko Udako Olinpiar Jokoetako atletak
Kategoria:2016ko Udako Olinpiar Jokoetako atletak
Kategoria:2008ko Udako Olinpiar Jokoetako dominadunak
Kategoria:2016ko Udako Olinpiar Jokoetako dominadunak
Kategoria:2008ko Udako Olinpiar Jokoetako atletak
Kategoria:2004ko Udako Olinpiar Jokoetako atletak
Kategoria:Munduko errekordunak atletismoan
Kategoria:Jamaikako kristauak
Kategoria:Olinpiar Jokoetako urrezko dominadunak atletismoan
Kategoria:Udako Olinpiar Jokoetako domina kendu dieten kirolariak